A vizsga időpontja: 2016. június 9. csütörtök 9h.

Helye: 113/a terem

Lebonyolítása:

* beugró: 5 kép felismerése (korszak meghatározás, alkotó (ha van), cím, esetleg helyszín stb. és 5 fogalom (kiadott fogalomtár alapján) meghatározása
* tételhúzás után 20 perc felkészülési idő
* 8-12 perc egybefüggő felelet

Tételek 11. évfolyam művészettörténet

1. Az őskori ember művészete. A termékenységszobrok. A barlangfestészet kialakulásának okai és ábrázolási jellegzetességek.
2. Az ókori Mezopotámia népeinek és birodalmainak művészete; sumer, akkád, Babilon, asszír, perzsa. A vallásos és uralkodói reprezentáció építészeti és szobrászati emlékei.
3. Az ókori Egyiptom halottkultusszal összefüggő építészete, a sírhelyek típusának alakulása a masztabáktól a Királyok völgyéig.
4. A fáraókultusz és a szobrászat, festészet kapcsolata. A szobrászat és a festészet stílusjegyei az Ó- és az Újbirodalomban.
5. Görög művészet: Az ókori görög építészet formavilága, az oszloprendek. A görög kultúrában kialakult épülettípusok, a templom, a színház és a különböző funkciójú épületegyüttesek, az akropoliszok és a szent körzetek.
6. Az antik görög szobrászat nagy korszakai, az archaikus, a klasszikus és a hellenisztikus kor szobrászatának jellemző jegyei. A görög vázafestészet nagy korszakai, a geometrikus, a fekete- és a vörösalakos vázafestészet jellemzői.
7. Római művészet: Az ókori Római Birodalom művészete. A Római Birodalomban kialakult városépítészeti feladatok megoldása, a fórumok, a vízvezetékek, az amphiteátrumok és a boltozatos közfürdők építészete, a római lakóház típusa.
8. A római szobrászatban létrejött új típusok, a portré- és a császárszobrok dombormű szobrászat a császári reprezentációt szolgáló diadalíveken. A festészet fennmaradt emlékei Pompeiiben és az ott megállapítható stíluskorszakok. Pannónia provincia művészeti emlékei, Aquincum fontosabb leletei.
9. Ókeresztény művészet: A katakombák keletkezése és freskóinak stílusa. Az ókeresztény szimbólumok a díszítőművészetben. A kora keresztény építészet emlékei, a keresztény templomtípus kialakulása.
10. Bizánc és az iszlám világ művészete: A bizánci birodalom építészetének sajátosságai, az Hagia Sophia és a ravennai emlékek. A mozaikfestészetben alkalmazott technika, a jellemző stílusjegyek és az ábrázolt témák.
11. Román kor művészete: Építészeti és szobrászati emlékek a román kori Itália és Franciaország területéről.
12. Gótika művészete: francia gótikus katedrálisok.